Heus Negre | Comprar vi Heus Negre | Vi de La Vinyeta D.O. Empordà\nVi Heus Negre\nVi Negre, 13º vol.\nCarinyena / Samsó 19%, Garnatxa 26%, Merlot 24%, Syrah 31%\nAltres dades del vi Heus Negre\nElaborat amb Garnatxa negra, Syrah i Carinyena, l’Heus negre és un interessant vi de La Vinyeta. D’elevada intensitat aromàtica, transmet sensacions de fruita madura junt amb notes especiades i anissades. La notable persistència en boca i una bona carnositat, sorprenen atesa la seva juventud. Molt adient per pendre’l a copes i acompanyant primers plats. «Bon amic d’aperitius en un ambient distès»\nColor cirera amb tonalitats violàcies. D'elevada intensitat aromàtica combinant sensacions de fruita madura amb notes làctiques. Entrada en boca carnosa, tanins ben integrats i de mitjana persistència amb una bona acidesa final.\nLlavors5 FincasTERRA REMOTA CAMINO Selecció Vinyes Velles


Relat "A Cândido Godói"\nInici > detall del relat: A Cândido Godói\nMolt bo, molt original, molt encertat i molt ben travat.\nCrec que no es pot dir més, aquest relat ho té tot.\nEnhorabona i molta sort,\nCrec que ha estat una falta d'agudesa lectora per part meva. Ara l'he rellegit i ,'ha quedat tot ben clar...\n*per altres com ara jo, potser caldria donar una petita pista (petita, petitona) o potser no cal.\nGràcies per l'explicació. I no et preocupis si no comentes els poemes. Jo comento a qui m'agrada i tinc alguna cosa a dir, no pas com obligació.\ntambé he consultat el nom[Ofensiu]\ni m'he assabentat del perquè. De tots maneres no em queda clar on estan tots i quina mena de cursa fan. És una metàfora de l'embaràs?\nUna cursa com n'hi ha moltes[Ofensiu]\nI un relat com no n'hi ha gaires! Genial en el títol, en el desenvolupament intrigant, en la mesura justa, i en el desenllaç!\nMagdala | 04-05-2022 | Valoració: 10\nMolt bona idea, i molt ben filat, al meu parer. D entrada he pensat que estaven a la presó. Després he dubtat, i m ha sorprés l objectiu final. Com s ha despistat, pobret. Genial\nEl relat està molt bé, és enginyós i divertit; fins al final no t'adones de què va la cosa.\nM'havia intrigat el títol, pensava que podia ser un escriptor portuguès o brasiler, ho he mirat al Google i ja he vist que és un títol perfectament adient per al que descrius al relat.


Cornellà de Llobregat acollirà el I Congrés Internacional de Plogging | BCN Plogging Congress\nEn la jornada es lliuraran els Plogging Awards, uns premis que volen reconèixer les persones, empreses i ciutats més compromeses amb aquesta modalitat eco esportiva\nEl Congrés s’ha presentat avui, 27 de febrer a Cornellà en una roda de premsa presidida per l’alcalde de Cornellà, Antonio Balmón, acompanyat per la coordinadora del Congrés Teresa Ferrés, i el moderador del mateix: l’esportista, aventurer i emprenedor Albert Bosch.\nL’alcalde de Cornellà ha valorat molt positivament la iniciativa: “En un context com l’actual, el compromís individual dels adults en la preservació, no només del nostre medi natural sinó també del nostre espai de convivència diària com és la ciutat és fonamental, i accions con aquest Congrés i la promoció d’una activitat con el plogging són molt positives pel conjunt de la societat”.\nTeresa Ferrés, per la seva banda ha destacat que “el plogging és una iniciativa que suma esport amb consciència amb el medi ambient i que per primer cop a escala internacional s’ha concretat un Congrés per explicar i donar visibilitat a una iniciativa que té un gran nombre de seguidors a escala mundial”.\nAlbert Bosch, s’ha volgut sumar a la iniciativa i participarà en l’esdeveniment com a moderador de les diferents taules rodones. Bosch és un esportista, ferm defensor dels projectes compromesos amb el nostre entorn.\nL’abast del Congrés Internacional creixerà exponencialment en la segona jornada, la del dissabte 14 de març amb el Plogging Day, quan es duran a terme de forma simultània més de quinze sortides de ploggers a tot el planeta. Les accions més properes seran a Cornellà de Llobregat, Palamós, Blanes i Alacant, i al mateix temps es faran sortides de plogging a Suècia, Regne Unit, Holanda, Romania, Qatar, Algèria, Sudàfrica, Austràlia, Xile, Colòmbia, Costa Rica i als Estats Units.\nEl BCN Plogging Congress arriba després de l’èxit de la campanya Mou-te pel Mar, duta a terme la passada tardor a diferents punts de la Costa Brava. Va tenir un balanç de gairebé 10 tones de brossa recollides, per terra i mar en les diverses sortides de plogging realitzades, i hi van participar un miler de persones, a més d’escoles, entitats, clubs esportius i uns 300 pescadors de diferents confraries. L’ús de les noves tecnologies va ser clau per organitzar les sortides a través de la plataforma digital Twinapp, alhora que per difondre els resultats de les accions de recollida de brossa del medi marí i del seu entorn natural.\nArrel d’aquest positiu balanç els organitzadors van contactar amb diferents moviments molt actius arreu del món per a fer aquesta primera trobada oficial, en la que es debatrà sobre la importància de combinar l’activitat esportiva amb la consciència mediambiental, així com de la conscienciació de la societat davant els reptes que tenim per davant en matèria de salut ambiental.\nLes sortides de plogging realitzades fins ara han ajudat a visualitzar la gran quantitat de residus que durant anys s’han estat abocant al mar i als boscos, i el Plogging Day voldrà també reivindicar la normalització de l’acció de recollir residus quan es surt a fer esport a l’aire lliure. És un moviment mundial que cada dia suma més sensibilitats, i que aglutina tant a particulars com a entitats i clubs esportius.\nEls primers premis de plogging\nEl BCN Plogging Congress també serà l’escenari del lliurament dels primers Plogging Awards, uns premis que volen reconèixer aquest moviment social entre ciutadans, empreses i administracions que s’hi hagin mostrat sensibles.\nSe’n lliuraran tres categories: la de plogger de l’any, la de l’empresa més compromesa i la de la ciutat ploggera.


Primavera i brots verds a les vinyes - Sant Josep Vins\nPrimavera i brots verds a les vinyes\nPortada » Primavera i brots verds a les vinyes\nJa s’ha iniciat la brotada a la majoria de partides de la plana de la Terra Alta, al terme de Bot, on la propietat de l’Agrícola Sant Josep hi té la major part de les vinyes. La campanya arrenca partint d’un hivern excepcionalment plujós, situació molt poc freqüent a la regió. L’hivern també s’ha caracteritzat per ser poc fred i amb molts dies de Cerç, vent que bufa amb força, especialment durant la tardor i l’hivern. De l’inici de la primavera, cal destacar unes temperatures força suaus, inclús amb algun dia de fred. La bona disponibilitat d’aigua ha permès a les vinyes iniciar l’activitat fisiològica amb més precocitat de la que és habitual. Però d’altra banda, l’oratge primaveral ha situat l’inici del cicle vegetatiu dins d’una data normal. Acompanyem aquesta entrada amb una foto que il·lustra un cep d’una vinya tradicional en plena brotada, amb les característiques muntanyes de Bot al fons.\nPrimavera i brots verds a les vinyes2013-04-132020-04-16https://santjosepwines.com/wp-content/uploads/LOGO-SANT-JOSEP-VINOS.pngSant Josep Vinshttps://santjosepwines.com/wp-content/uploads/LOGO-SANT-JOSEP-VINOS.png200px200px


És un paisatge lineal, vull dir que el seu eix és una ratlla recta, horitzontal i pura que es recolza en ella mateixa. És un traç que uneix dos punts o que els separa irreversiblement. Portlligat és una unitat de mesura universal, és un mar acotat i pla com un mirall, és una guerra perduda contra la indiferència. Quan tot just comença el dia, sota l’aigua translúcida de la platja, els crancs ermitans s’ajunten per cantar cançons pelàgiques als peixos mandrosos que es passegen vora les roques. A sobre d’un promontori, que segurament té un nom, una olivera esbatanada resguarda de la llum excessiva dels migdies més ardorosos, el record esdevingut pedra de Rosa Leveroni, una poeta que tenia la cara rodona com la lluna que, de nit, es reflecteix entre les boies i els bots. Un pardal, membre de la classe més humil dels ocells, descansa avui a la punta d’un jonc, que es vincla lleument sota el pes desmesurat de les seves plomes. Una mica de tramuntana bufa sempre d’ofici entre les barques, polaritzant els colors de l’aigua, i nosaltres ens resguardem de tantes evidències sota el clos exigu d’un tamariu. Damunt de la badia, un llençol blau cobreix tots els records, totes les paraules, tots els colors i els nostres cors que bateguen. Salvador Dalí va pintar quadres immortals amb l’aigua d’aquesta cala i va menjar el contingut ataronjat i atroç dels eriçons de mar. Portlligat és una línia clara, que connecta directament amb algun paradís arcàdic, amb un anhel que es revolta contra si mateix i que incendia les paraules de rúbriques com aquesta. Tot es dissipa en el temps, menys Portlligat que perdura en l’eternitat de la seva consoladora bellesa. APUNTS DE LA COSTA BRAVA


Crònica Blava: Estrena incompleta del 3d8 a La Salut - Blog - Castellers de la Vila de Gràcia\nEl proppassat dissabte 5 de maig es va celebrar la Diada Castellera de La Salut, actuació emmarcada dins la II Mostra d’Entitats del barri gracienc. Hi vam participar els Castellers de la Vila de Gràcia, acompanyats dels Castellers de Terrassa i els Castellers d’Esplugues.\nEn una jornada condicionada per la inestabilitat meteorològica i l’amenaça de pluja constant, a les 18h de la tarda vam iniciar l’actuació amb un pd4 d’entrada reclamant la llibertat dels presos polítics.\nEn primera ronda, vam alçar el cinquè 5d7 d’enguany, un castell que permet seguir rodant castellers, realitzat sense cap complicació. En segona ronda, la construcció escollida va ser el 4d8, tercer de l’any i que va destacar per una execució molt solvent i ferma en tot moment. Finalment, en tercera i última ronda, l’estrena del dia, el 3d8, que tot i mostrar bones mides en el moment de bastir-se, un seguit d’indecisions en el toc de l’aleta, va condicionar – en part- el castell per acabar cedint en el moment de la descarregada.\nAixí doncs, feina pendent per aconseguir descarregar un dels dos castells bàsics de vuit.\nCal mencionar també, la celebració l’endemà de la setena edició de la Cursa Els 10 blaus, que va comptar amb la participació d’uns 500 corredors en totes les categories i d’una massa d’altruistes voluntaris de la nostra colla.\n(Autor: Carles Leon " Charlie ")


Nou impediment del TSJC a Justícia pel confinament domiciliari de presos preventius La República\nNou impediment del TSJC a Justícia pel confinament domiciliari de presos preventius\nEls 1.551 preventius xoquen amb els presos en tercer grau que sí que poden passar el confinament a casa\nLa consellera de Justícia, Ester Capella, durant l'acte d'homenatge als exiliats i deportats al Coll del Lli, a la Vajol. Imatge del 8 de febrer del 2020 (Horitzontal)\nLa Conselleria de Justícia ha demanat al Tribunal Superior de Justícia de Catalunya (TSJC) que faciliti que els presos preventius i amb penes curtes puguin passar el confinament a casa seva. Es tracta d’una iniciativa instada per l’ONU, el Consell d’Europa i el Síndic de Greuges, a més d’entitats socials per esponjar els centres. El TSJC, però, li ha respost que això depèn de cada jutge i que l’alt tribunal català no hi pot fer res més. Abans de la pandèmia, dels 8.400 presos, 1.600 estaven en presó preventiva. Dels condemnats 6.800, uns 1.700 que ho feien en tercer grau. Ara hi ha 1.551 preventius, cap dels quals ha pogut ser enviat a casa seva a passar el confinament, cosa que sí poden fer 1.655 presos en tercer grau.\nEn una carta de divendres passat, a la qual ha tingut accés l’ACN, la consellera de Justícia, Ester Capella, deia al president del TSJC, Jesús María Barrientos, que li comuniqués les “iniciatives o propostes” que des de la judicatura s’estan desenvolupant o es preveuen desenvolupar per pal·liar o compensar l’efecte de la pandèmia a l’àmbit penitenciari. I considerava que seria “especialment escaient sospesar la revisió” de la situació de presos preventius o amb penes de curta durada perquè poguessin evolucionar a una situació de confinament domiciliari i així “reduir la càrrega i la complexitat de la gestió” a les presons. En la carta, Capella recordava les mesures del departament per aïllar i tractar els interns infectats.\nEn la seva resposta de dilluns passat, a la qual també ha tingut accés l’ACN, Barrientos deia que una “acció efectiva” podria passar per “revisar” algunes decisions de presó, sobretot les preventives i de curta durada, “en la mesura que poguessin substituir-se per altres dels mateixos efectes i que no impliquin ingrés” a centre penitenciari. “No obstant, com sap i resulta obvi, es tractaria en tot cas de decisions jurisdiccionals que escapen absolutament de l’àmbit de competència propi d’aquesta presidència”, responia el president del TSJC.\nA continuació, la carta de Barrientos afegeix que la situació excepcional de l’emergència sanitària fa que les accions empreses per l’administració penitenciària, o sigui la Generalitat, “han de ser compartides amb totes les autoritats judicials de l’àmbit d’aquest tribunal superior, per si les condicions dels ingressos respectius fossin susceptibles d’alguna mesura que pugui temperar o endarrerir la seva efectivitat i amb això contribuir a contenir els riscos latents”. Per això, Barrientos va remetre la carta també a tots els jutjats catalans perquè tinguin en compte aquestes consideracions per si es poguessin endarrerir algunes ordres de presó preventiva o per si reben peticions de presos per confinar-se als seus domicilis.\nSobre les mesures que ha pres o planteja la judicatura per reduir l’impacte del virus a les presons, Barrientos diu que la comissió de seguiment del coronavirus del TSJC ha promogut la utilització de canals virtuals de comunicació per realitzar compareixences judicials a distància.\nA causa de les mesures impulsades per Justícia, ja són 1.330 les persones que han passat a estar confinades al seu domicili o en recursos d’entitats socials, fora de les presons. S’hi afegeixen als que abans de la pandèmia ja estaven classificats en tercer grau i sotmesos a controls telemàtics, 325 interns, el 19% del total de 1.700 que hi havia abans del confinament. En canvi, actualment, hi ha 1.655 interns en aquest tipus de seguiment, un 90% dels actuals 1.841 interns en tercer grau de Catalunya.\nD’aquests, 16 presos amb patologies prèvies també passen el confinament fora de les presons, ja que requereixen mesures de protecció especial perquè són casos de risc en cas de contagi. Onze són a casa i cinc estan en pisos d’entitats socials anomenats unitats dependents. Aquestes persones estan subjectes a control telemàtic o supervisades pels responsables de les unitats dependents. Tots els casos han estat informats a la fiscalia. Si hi ha recurs, el resoldrà el jutjat de vigilància penitenciària. Les juntes de tractament han aprovat classificacions en tercer grau per a aquests interns, en la modalitat de compliment que preveu l’article 86.4 del reglament penitenciari, per motius sanitaris.\nSis interns més amb salut precària i sense possibilitat der ser progressats a tercer grau perquè estan a l’espera de judici, han estat traslladats des del Centre Penitenciari Brians 1 (Sant Esteve Sesrovires) a la infermeria del Centre Penitenciari Lledoners (Sant Joan de Vilatorrada).\nL’article 86.4 del reglament penitenciari, que permet no anar a presó, es pot aplicar als presos en tercer grau si es compleixen tres requisits: bona evolució i adaptació al règim obert, que la mesura afavoreixi el procés de reinserció i que disposi d’un domicili on pugui complir el confinament en condicions adequades. Els 86.4 els proposen les juntes de tractament i els resol el Servei de Medi Obert de la Secretaria de Mesures Penals, Reinserció i Atenció a la Víctima. El sistema penitenciari n’informa la fiscalia de vigilància penitenciària. En cas de recurs, el cas passa al jutge de vigilància. L’última instància és l’audiència de la demarcació. Un cop acabi la situació d’emergència sanitària es valorarà cas per cas si es reverteix aquesta mesura o es manté.\nDels presos en segon grau però amb l’article 100.2, que els permetia sortir gairebé cada dia a treballar o fer voluntariat, abans de la crisi sanitària n’hi havia 157, 56 dels quals han passat a tercer grau i, per tant, tenen opció de fer el confinament a casa. Quatre dones dels 101 reclusos que segueixen en segon grau i 100.2 ja són a casa seva i onze homes de Quatre Camins estaven pendents de la decisió del jutjat de vigilància penitenciària.\nA més, a més, també s’han pogut confinar a casa alguns presos de més de 70 anys. En el conjunt dels centres penitenciaris, els septuagenaris sumen 108 interns. Abans de la pandèmia, n’hi havia 17 (16 %) dormint a casa seva, en aplicació de l’article 86.4 del reglament penitenciari. Ara, en canvi, ja en són 45 (41 %). Per tant, des de l’inici de la pandèmia, el nombre de majors de 70 anys confinats a casa pràcticament s’ha triplicat. Dels 63 septuagenaris que resten interns als centres penitenciaris, les presons estudien l’oportunitat del confinament domiciliari de 35 casos més. La resta estan descartats perquè són preventius i depenen directament dels jutges, sis, o perquè ho desaconsella tant la conducta com el risc de reincidència delictiva, 22.\nEn aquests moments, 61 interns han donat positiu per coronavirus. N’hi ha nou de donats d’alta. De la resta, vuit estan ingressats a l’Hospital Penitenciari de Terrassa; 32, a la unitat hospitalària covid-19 del mòdul 4 de Quatre Camins; nou, a la unitat hospitalària covid-19 de Brians 2; un, a la infermeria de dones de Brians 1; un, a la Unitat Hospitalària Psiquiàtrica Penitenciària de Brians 1; i un més, en un hospital convencional. També s’han confirmat 55 casos positius de coronavirus entre els funcionaris.


NORMALITAT | Església Parroquial de Sant Andreu Apòstol\nPublicat el 22 Abril, 2020 Publicat per: Parròquia Sant AndreuCategorías:Sense categoria\nL’estat de confinament ha passat per fases diverses. Uns primers dies per tal d’acostumar-nos-hi, tancar les agendes i canviar de rutines. Unes setmanes d’adaptació a la nova situació desenvolupant el màxim la nostra creativitat. Dotzenes i dotzenes d’iniciatives per tal de continuar com si res no passés: aplaudiments, música, poemes, publicacions, vermuts… Recuperar la normalitat dins d’una situació absolutament anòmala. I, mentre tant, la renovació periòdica de l’estat de l’alarma. L’allargament continuat del confinament ha estimulat moltíssim les nostres ànsies de recuperar la normalitat el més aviat possible. Què significa recuperar la normalitat? Desitjar alguna cosa, desesperadament i amb ànsia, no vol dir, que necessàriament es materialitzi. Dit altrament, pot esdevenir, però no com nosaltres ho voldríem. Examinem les nostres relacions amb la pandèmia, els altres i l’entorn.\nAlgunes consideracions sobre la nostra relació amb la pandèmia, tot tenint present, que fer-les correspon a les autoritats sanitàries i implementar-les a l’administració pública. Anem progressivament cap a una desescalada del confinament, al restabliment de la mobilitat i cap a la transició vers una “nova normalitat”. Qüestions de salut pública, estretament lligades, com fins ara, a les relacions i estructures socials. Sembla avui pràcticament impossible assolir el risc zero de transmissió del virus en les pròximes etapes de la pandèmia. Alguns epidemiòlegs consideren, que per tal de “regularitzar” la nostra vida social hauríem d’assolir un llindar d’un o dos casos nous per cada cent-mil habitants. Així, doncs, hem d’aprendre a coexistir amb el virus mentre no existeixi una vacuna que protegeixi a la població que no s’hagi immunitzat de manera natural. La desescalada s’hauria d’establir d’acord amb el context epidèmic i social concret.\nLa nostra relació amb els demès és un altre aspecte important a tenir present. No ens referim\na la higiene i el distanciament social que haurem de continuar mantenint. La societat profundament desigual, que ha fet emergir la pandèmia és la normalitat que volem recuperar? L’actual emergència sanitària anirà seguida d’una important crisi socioeconòmica. L’augment important de l’atur i de la precarietat laboral amb les acostumades i fatals conseqüències per a la vida digna de moltes persones. Situacions especials d’emergència habitacional, nutricional, escolar, psíquica, psicològica, i d’inestabilitat familiar. Solitud severa de persones grans i soles. Joves ben preparats amb un horitzó estroncat per la duresa d’un present que els aixafa. Recuperar a la normalitat és retornar en aquesta situació? La normalitat d’abans era anormal per a una societat desenvolupada, bastida sobre la defensa dels drets de l’home i les arrels evangèliques.\nA Israel existia una institució, el jubileu, que cada cinquanta anys intentava reequilibrar la societat. Segurament era un desideràtum més teòric que no pas pràctic. Tanmateix, això és el que Déu demana del seu poble. “Declareu sant l’any que fa cinquanta i proclameu la llibertat a tots els habitants del país. Aquest any serà l’any del jubileu: els qui s’havien venut el patrimoni, el recobraran, i els qui s’havien venut ells mateixos, retornaran al seu clan”. (Lv 25, 10). Els menys optimistes asseguren que res no serà com abans. Tant de bo tinguin raó. Comencem ja a teixir una societat més justa, equilibrada i solidària. Desenvolupem la imaginació i la voluntat, no per aplaudir dalt d’un balcó, sinó per bastir un món nou.\nTarragona, 22 d’abril de 2020.


Seguint les últimes recomanacions i mesures preses a nivell mundial, Civiciti ha decidit estendre la seva política de Teletreball a tots els seus empleats fins divendres 10 d’abril. Civiciti mantindrà informats els seus clients sobre la seva continuació o...\nLes eleccions de la CCIB s’han dut a terme mitjançant votació electrònica per primera vegada en la història de la institució. La participació ha aconseguit el 84%. La Cambra de Comerç i Indústria de Benín ha utilitzat l’eina de vot electrònic de Civiciti...\nAquest mes ha tingut lloc l’elecció dels membres de la Junta de Govern de la Societat Espanyola de Farmàcia Hospitalària. En aquest post t’expliquem com es van dur a terme aquests comicis, la peculiaritat dels quals, residia a combinar les diferents formes de...\nUna vintena d’alcaldes i tècnics d’ajuntaments de Polònia han visitat la localitat de Lloret de Mar aquest dilluns. Es tracta de la primera parada d’un recorregut pel territori gironí per a conèixer, de primera mà, experiències d’èxit que...\nEl Palau Europa de Vitòria-Gasteiz va acollir ahir 17 d’octubre la Jornada “Irekia Eraiki II, joventut i participació” amb la finalitat de conèixer les claus del govern obert en l’àmbit de la participació ciutadana entre les administracions i les persones...\nLa NRNA necessitava organitzar les eleccions del seu comitè nacional americà, així com de set estats. L’Associació Nepalesa No Resident (NRNA) va ser fundada amb el propòsit d’unir a la diàspora nepalesa sota un mateix paraigua l’11 d’octubre...\nEls tripulants de cabina (TCP) de Ryanair van ratificar mitjançant aquestes eleccions els sindicats USO I SITCPLA com a negociadors del I Conveni Col·lectiu Franja. La votació es va dur a terme a les bases que l’aerolínia irlandesa té a Espanya. Es podia votar...\nMolts clients ens traslladen la seva preocupació perquè creuen que realitzar una votació online és complicat o tediós. En aquest article et demostrarem que és més senzill del que sembla. Exemple d’una votació amb un dels nostres clients Prenem com a referència...\nEl vot electrònic per internet comporta importants avantatges que analitzarem en el següent article. Augment de la participació El sistema de votació per internet tendeix a maximitzar la participació dels usuaris en permetre’ls votar des de qualsevol lloc i...\nEl vot electrònic consisteix en l’emissió de vots a través d’un dispositiu amb connexió a internet. Es poden identificar dos tipus principals de votació electrònica: 1. Vot electrònic supervisat físicament per representants d’autoritats electorals,...


Sistema de producció | acrgp\nEl procés productiu del Gall del Penedès s’inicia a les instal·lacions reproductores i sales d’incubació. Els pollets són subministrats als criadors quan tenen 24-48 hores. Els pollastres de Gall del Penedès es crien en galliners que disposen d’accés a l’exterior (parc) durant tot l’any a partir dels 42 a 56 dies de vida.\nDistingim dos tipus d’espais dels allotjaments en funció de l’edat dels animals i les seves necessitats:\nLa pollera. Els pollets arriben a les granges de producció amb 24-48 hores de vida. La climatització d’aquest espai ha de satisfer les necessitats dels animals fins que aquests adquireixen el plomatge definitiu. L’aportació tèrmic suplementària es va reduint fins arribar als 42- 56 dies de vida quan es permet als animals accedir als parcs a l’aire lliure.\nEls galliners. Han de mantenir la calor a l’hivern i un ambient fresc a l’estiu i evitar canvis bruscs de temperatura. Han de permetre una correcte ventilació per a un benestar dels animals i han d’incloure un jaç que els aïlli tèrmicament quan així es requereixi i, d’altra banda, ha de garantir l’absorció de les dejeccions i de l’aigua.\nEls parcs han de ser espais que afavoreixin la sortida dels animals a l’exterior tenint en compte el benestar de l’animal. Els parcs hauran de disposar d’espais de cobertura aèria (arbres, arbusts o d’altres) per proporcionar a les aus protecció en front als rapinyaires i recer per a les condicions climàtiques extremes. La superfície mínima de la zona a l’aire lliure disponible anualment i per cap serà de 2 m2. Els parcs han de descansar un mínim de 8 setmanes (inclou el buit sanitari i el temps que triguen els pollets a poder sortir als parcs) perquè es regeneri el sòl i la vegetació.


Anglès amb nens: 'Harry and the dinosaurs make a splash'\nConeixeu a en Harry i els seus amics? Segurament alguns dels vostres fills sí que el recordaran d’haver-lo vist en dibuixos animats a la tele. I no l’oblidaran, perquè en Harry té uns amics mooolt peculiars: en Apatosaurus, en Pierodactyl, en Triceratops, en Scelidosaurus, en Scelidosaurus… Ufff! Quins noms més complicats… Però es que els seus amics són uns dinosaures diminuts que sempre l’acompanyen a tot arreu i als que en Harry porta dins un cubell de platja.\nAra que ja hem arribat a les vacances, us volem recomanar ‘Harry and the Dinosaurs make a splash’ una de les aventures més refrescants d’en Harry. En aquesta ocasió decideix anar a la piscina amb l’àvia per gaudir de l’aigua amb els seus amics, que sempre estan a punt per a la festa. Però… sabran gaudir de l’aigua aquests diminuts éssers? Es voldran tirar pel tobogan?\nEls llibres de “Harry and the Dinosaurs” escrits per en Ian Whybrow, son ideals per a llegir en anglès amb nens i nenes d’entre 4 a 7 anys aproximadament. Les il·lustracions de l’Adrian Reynolds són molt boniques i els nens quedaran meravellats observant els jocs d’aquesta colla de dinosaures entremaliats però amb un gran cor.\nNewer PostEnrique Blay: ‘Qualsevol nadó o nen té la necessitat bàsica de sentir-se incondicionalment estimat”\nOlder PostS’amplien els casals d’estiu a l’agost per atendre a infants en situació vulnerable de Terrassa


L’IRB Barcelona col·labora amb Amazon per desenvolupar una eina computacional que acceleri la cerca de fàrmacs contra la COVID-19 | IRB Barcelona\nL’IRB Barcelona col·labora amb Amazon per desenvolupar una eina computacional que acceleri la cerca de fàrmacs contra la COVID-19\n· L’eina està basada en la tecnologia Chemical Checker, desenvolupada pel Laboratori de Bioinformàtica Estructural i Biologia de Xarxes de l’IRB Barcelona.\n· L’objectiu és generar, mitjançant intel·ligència artificial, una base de dades de fàrmacs que incorpori tots els resultats científics publicats en relació al tractament de la COVID-19.\n· La base de dades és de lliure accés i farà accessible a investigadors de tot el món un registre ampliat de molècules per lluitar contra la COVID-19.\nActualment hi ha més de 10.000 articles científics relacionats amb infeccions per coronavirus. De fet, en les últimes setmanes, la recerca per combatre la COVID-19 s’ha accelerat i s’han publicat més de 4.000 nous articles acadèmics sobre possibles vacunes, teràpies i tractaments. Processar aquest volum d'informació manualment seria impossible de gestionar per poder avançar amb la urgència necessària en les investigacions. El Laboratori de Bioinformàtica Estructural i Biologia de Xarxes de l’IRB Barcelona, liderat per l’investigador ICREA Patrick Aloy, ha unit forces amb Amazon Barcelona per desenvolupar una eina computacional que acceleri el procés utilitzant intel·ligència artificial capaç de “llegir” tots aquests articles per extreure tota la informació rellevant en relació a les molècules i tractaments estudiats.\nA través d’una revisió limitada de la literatura científica més rellevant, els investigadors de l’IRB Barcelona han identificat fins ara més de 150 compostos potencialment actius contra la COVID-19, amb diferents nivells d’evidència experimental. Ara, l’objectiu és trobar altres fàrmacs amb unes característiques similars a aquests que permetin expandir el registre de molècules d’interès i augmentar les possibilitats de aconseguir-ne alguna que sigui altament efectiva. Els resultats ja estan disponibles a: https://sbnb.irbbarcelona.org/covid19/.\n“Actualment, el que necessitem és que els grups de recerca que estiguin treballant en tractaments contra la COVID-19 introdueixin els seus resultats”, explica Patrick Aloy. “Les noves molècules s’incorporaran de forma automàtica un cop al dia, i així tota la comunitat científica disposarà de dades actualitzades, que ajudaran a evitar duplicitats i generaran noves hipòtesis de cara a trobar un tractament definitiu”.\nUna col·laboració veloç al servei del descobriment de fàrmacs\nEl Chemical Checker és una eina computacional que ofereix informació sobre 1 milió de molècules amb potencial farmacològic. “L’objectiu del Chemical Checker és processar i codificar dades complexes sobre els efectes que diferents compostos químics generen en organismes vius, de forma que puguin ser incorporades en les noves tecnologies d’intel.ligència artificial”, explica Miquel Duran, investigador del grup de l’IRB Barcelona i primer autor del treball.\nEn poc més de una setmana, el laboratori de Patrick Aloy i el grup d’Amazon Barcelona han establert una col·laboració que ha permès afinar aquesta eina bioinformàtica. “Per a nosaltres ha estat un plaer posar la capacitat de la nostra intel·ligència artificial en processament automàtic del llenguatge natural en els textos al servei del descobriment de posibles fàrmacs contra la COVID-19”, apunta Hugo Zaragoza, d’Amazon Search Science i AI Group.\nL’experiència que té Amazon en text-mining, machine learning i en la comprensió del llenguatge natural ha permès incorporar al Chemical Checker a un ritme ràpid l’anàlisi automàtica d’articles científics. “La col·laboració amb Amazon ha estat clau per tenir aquesta eina tan ràpidament. Sense la seva capacitat d’AWS cloud computing i de processament de textos, hagués estat impossible”, afirma Patrick Aloy.\nL’IRB Barcelona, compromès amb la recerca de la COVID-19\nEl mateix laboratori de Bioinformàtica Estructural i Biologia de Xarxes també participa en el projecte europeu RiPCoN, centrat en la identificació de les proteïnes humanes que utilitza el virus per a la seva expansió, amb l'objectiu d'identificar fàrmacs (ja en el mercat, o en proves) que puguin modular la seva activitat i frenar-ne la replicació vírica.\nL’IRB Barcelona també treballa en altres projectes relacionat amb la COVID-19, com ara el desenvolupament d’un mètode diagnòstic ràpid i senzill per a la detecció del virus. Una altra línia de recerca busca desenvolupar un tractament en esprai per a la COVID-19, i un altre projecte es centra en reduir la mortalitat per la COVID-19 trobant un tractament per la seva principal causa de mortalitat: la síndrome de dificultat respiratòria aguda.\nPer obtenir més informació sobre el que Amazon està fent per a clients, comunitats i empleats, visiteu: https://www.aboutamazon.es/amazon-pone-en-marcha-medidas-para-ayudar-a-clientes-comunidades-y-empleados-afectados-por-el-covid-19\nL'IRB Barcelona treballa per fer front a la pandèmia de coronavirus, coneix els nostres projectes.


Moren tres científics aeroespacials iranians - Diari de Girona\nMoren tres científics aeroespacials iranians\nEls experts van morir en un incendi en un dels edificis del Centre d'Investigació Espacial de Teheran\nMoren tres científics aeroespacials iranians Diari de Girona\nEl jove i polèmic programa aeroespacial de l'Iran ha patit un nou cop. El ministre de Telecomunicacions de la República Islàmica iraniana, Mohammad Yavad Azari Yaromi, va anunciar la mort de tres científics aeroespacials. Segons va explicar el ministre, els tres investigadors van morir «a causa d'un foc en un dels edificis del Centre d'Investigació Espacial».\nYaromi no va especificar la data del sinistre, fet públic a vuit dies de commemorar-se el 40è aniversari de la Revolució que va deposar el Sha, i poques setmanes després del llançament fallit d'un satèl·lit. La missió no va aconseguir l'objectiu perquè el coet no va aconseguir la velocitat necessària a la tercera part del llançament.


"Com si fos ahir": tots els interrogants oberts - TV3\n22/07/2021 - 12.30\n"Com si fos ahir" ha dit adeu fins al 30 d'agost. La incògnita principal amb què els guionistes han volgut deixar l'espectador intrigat fins a la tornada és clara: s'ha acabat definitivament el matrimoni del Miquel i la Noe? A l'últim capítol, ella semblava molt convençuda de les seves paraules. I fa ben poc ja n'hi va perdonar una de grossa. Tot i així, la relació no es pot acabar del tot, perquè tenen un fill en comú, el Guillem.\nPerò, quines altres incògnites ens ha deixat aquest final de temporada?\n1. El futur del Manel\nUna mica relacionat amb la ruptura del matrimoni del Miquel i la Noe hi ha el futur empresarial del Manel. Què li espera, al fill de la Gemma i l'Andreu, després que el seu negoci fracassés d'una manera tan dramàtica i inesperada?\n2. La relació entre la Marta i la Patri\nAquesta és una relació ben curiosa. Sembla que una i altra tenen coses que les uneixen i, d'una manera inconscient, es troben bé ajudant-se. Sobretot la Marta a la Patri, sorprenentment. O coneixent l'empresària es tracta només d'una inversió de futur? Sigui com sigui, ara la germana del Manel podria reprendre els estudis. Acceptarà l'oferta?\n3. La relació Eva i Litus\nL'Eva i en Litus han estat víctimes d'ells mateixos i ara no saben com sortir de l'atzucac en què s'han ficat. Després de tot el sidral que han muntat amb el pis, fent posicionar la colla en dos bàndols i creant alguns moments de tensió més que notable, ara... ara tornen a ser parella i sembla que no hagi passat res. Com reaccionarà la colla?\n4. El futur emprenedor de la Cati\nNo hi ha dubte que el projecte de la Cati li va com l'anell al dit i que l'actitud emprenedora per la lliçó que li acaba de donar la vida l'ajuda molt. Té possibilitats d'èxit reals. Com ho encaixarà, el Quim? Els papers del matrimoni que vam conèixer a la primera temporada es poden veure intercanviats d'aquí ben poc.\n5. El futur del Jordi i la Gina\nEl que va començar com un favor per fer veure als pares de la Gina que tenia parella pot acabar en una possible relació. Quin futur els espera, al Jordi i la Gina, ara que l'ex de la Sílvia ha confessat a la Marta que s'ha enamorat? Serà correspost?\n6. L'Andreu i Pili\nEl final de temporada no ha estat fàcil per a l'Andreu i la Pili. Després de perdre el nadó que esperaven amb tantes ganes i d'unes setmanes difícils per a tots dos, van decidir de tornar a intentar ser pares després de les vacances. Ho mantindran?\n7. Parelles que trontollen\nCaldrà esperar la nova temporada també per saber què passa amb el Bruno i la Cristina, i el Quique i la Cèlia. Quan a uns els van bé les coses, als altres no. Però sembla que el Quique ha trencat aquesta dinàmica, finalment. I l'Anna? Ha perdut definitivament en Juli?


El Breny - Cartes a El Breny - Febrer 2002\n1. NOVA JUNTA DEL CENTRE EXCURSIONISTA (Jaume Masats)\n2. ERRADA AL LLIBRE "UN RECORREGUT PER SANT VICENÇ DE CASTELLET" (Família Subirana Lladó)\n3. AGRAÏMENT DE LA FAMÍLIA MAGEM - PRAT (Família Magem - Prat)\n4. ACCESSOS A LA RENFE (Laura Largo)\n5. VIII TROBADA DE TARDOR (Jordi S. Mengod)\nNOVA JUNTA DEL CENTRE EXCURSIONISTA\nEl passat dia 22 de desembre es va elegir una nova junta directiva d’aquesta entitat, la qual passa a presidir en Jaume Masats i Suriñach, juntament amb els companys Alfons Plans, Ricard Gomis, Jordi Guardiola, Josep Maria Rubio, Marc Sanmartí, Xavier Guardiola, Ramon Amorós, Lluís Cortina, Isaac Rodríguez, Xavier Salcedo i Oscar Taboada. Tots nosaltres quedem a la vostra disposició per a qualsevol activitat en què considereu que fora bona la nostra col·laboració.\nERRADA AL LLIBRE "UN RECORREGUT PER SANT VICENÇ DE CASTELLET"\nEn primer lloc, cal fer referència al magnífic treball que en forma de llibre “Un recorregut per Sant Vicenç de Castellet” ha publicat l’Ajuntament del nostre poble i han realitzat els alumnes de les escoles santvicentines.\nEndevinem un treball feixuc i complex per els coordinadors de l’obra i també la supervisió històrica de l’editorial. Per tant els que signem, la família Subirana-Lladó, volem felicitar públicament a tots i cadascú dels qui han participat en aquest treball, que a partir d’ara, enriquirà una mica la nostra història i el bagatge cultural del nostre poble.\nAmb tot, volem remarcar un error, petit si es vol, però important per a la nostra família i pel sentit de catalanitat que sempre hem demostrat. Ens explicarem: en l’apartat on es fa referència a la idea de la construcció dels gegants de Sant Vicenç, Marià i Paula es diu que foren consultats en Pere Suades, Juan Subirana i Miquel Vila. El nostre pare i espòs sempre es va dir Joan i d’ençà que es permeté la catalanització dels noms propis, encara amb més força legal. No en va “el pare Subirana” fou el primer en acudir al jutjat per normalitzar el seu nom en català.\nEsperem que quan s’hagi de reeditar l’obra, que ben segur serà molt aviat, es faci la justa rectificació que demanem amb aquestes ratlles. Nosaltres ens sentirem reconfortats i el nostre estimat Joan Subirana, ens ho agrairà des del seu estatge.\nRebeu un cop més la nostra felicitació per l’esforç i l’èxit aconseguit.\nAGRAÏMENT DE LA FAMÍLIA MAGEM - PRAT\nSom molt afortunats per haver tingut un home noble i bo com el Joan al nostre costat. I també ho som per haver-nos sentit acompanyats en el procés de la seva malaltia i en el dolor per la seva pèrdua, per tants familiars i amics que li han demostrat la seva estima.\nACCESSOS A LA RENFE\nDe moment, sóc usuària de RENFE. Si els horaris es complissin, segur que arribaria sempre a la feina quan toca. Si no hi hagués vaga cada dos per tres, també. Dono per suposat que són els senyors directius de la RENFE qui han de resoldre aquests problemes, però sempre tinc la impressió que no els interessa gaire fer-ho.\nLa informació que ens donen a l’estació (si ens la donen) podria ser una mica més exacta. Penso que hi ha prou persones a Sant Vicenç que utilitzen aquest servei com per tenir una atenció una mica més fiable i personal. Tornen a ser problemes que amb una miqueta d’esforç personal es podrien, si més no, solucionar parcialment.\nEl que em preocupa de debò és com accedir als trens i les andanes. Fins ara encara no he vist cap tren de la RENFE adaptat perquè hi puguin pujar les persones amb cadira de rodes, amb cotxet de criatures, amb problemes de mobilitat... Els graons són força elevats, i no tothom pot pujar al tren amb facilitat. En aquest sentit, els trens dels Catalans surten guanyant. I molt.\nPerò no ens limitem només a com pujar al tren. Com arribem a l’andana? Hi ha vegades que fins i tot una persona anant a peu ho té magre per arribar a l’estació. Baixant pel passeig de la Pau, arribem a un accés fantàstic i amplíssim (però amb escales). És un lloc d’aparcament habitual, i molt sovint, la separació entre els cotxes no arriba ni a 30 cm. Evidentment, això complica una mica arribar a la porta de l’estació. Si hi hem de passar amb una bossa, o amb un nen de la mà, val més que optem per una altra alternativa: un accés amb 3 graons tan estret que difícilment hi passarà un cotxet. Un accés tan estret que no hi poden passar dues persones alhora.\nEls problemes d’accés al tren s’han de resoldre amb la companyia ferroviària, però i la qüestió dels accessos a l’estació? Sempre hi ha hagut problemes entre l’Ajuntament i la RENFE a l’hora d’emprendre certes obres, però potser ara tots hi hauríem de posar el nostre granet de sorra.\nMalgrat els llamps i trons, una vegada més la VIII Trobada de Tardor ha esdevingut un èxit. Jordi S. Mengod agraeix els incondicionals col.laboradors i amics que, any rera any han posat el seu gra de sorra per consolidar la trobada d´art com un dels esdeveniments artístics de la tardor.


El polèmic comentari de l’Enrique a ‘First dates’: «Les dones tenen el complex de servir els homes»\nNi ballant es van entendre\nLa Toñi no va compartir l’opinió que el jubilat va expressar en el transcurs del sopar que van tenir\n21 de de gener del 2021. Actualitzada 22 de de gener del 2021 a les 04:35\nAlgunes persones acudeixen al restaurant de ‘First dates’ buscant l’amor que mai no han trobat en les seves anteriors relacions. Aquest és el cas de la Toñi, una jubilada de 72 anys que va reconèixer que no ha tingut gaire sort en el terreny sentimental malgrat que ha estat casada en dues ocasions: «No he estat enamorada de cap dels meus marits, però els he estimat moltíssim».\n«He intentat refer la meva vida diverses vegades, però no he trobat l’home perfecte, el que jo vull, que és una cosa normal», va assegurar la Toñi instants de conèixer la persona amb qui soparia, i es va qualificar com una persona «activa» i «amb moltes coses per fer».\nDeixant a part aquest moment, la Toñi va conèixer l’Enrique, un jubilat madrileny de 78 anys del qual no va tenir una bona impressió quan el va veure per primera vegada: «És baixet, calb i gras. No m’agrada gens».\nUna vegada asseguts a la taula del restaurant, el cert és que tots dos no van tenir una bona sintonia. De fet, van discrepar per alguns dels controvertits comentaris que l’Enrique va realitzar sobre les tasques de la llar: «No faig res a casa perquè ja m’he matat a treballar tota la vida. Si jo puc arreglar una aixeta, les dones fan altres coses, com ara rentar i planxar».\n«Generalment, les dones tenen complex de servir els homes», va assegurar el cavaller en el transcurs del sopar. «Potser el tenen les senyores que ha tingut com a companyes. Per a res em sento criada de ningú», va reaccionar la Toñi en un total a càmera.


La candidatura “Junts hi guanyem” és la més votada del V Congrés de la formació que s’ha celebrat avui a Campanet.\nel-pi.com 27/09/2021 - 09:05:12\nLa candidatura “Junts hi guanyem” és la més votada del V Congrés de la formació que s’ha celebrat avui a Campanet\nEl PI-PROPOSTA PER LES ILLES BALEARS ha celebrat avui a Campanet el V Congrés de Balears, on Tolo Gili ha estat elegit nou president de la formació. L’acompanyaran com a vicepresidents, Xisca Mora i Jaume Monserrat per Mallorca, Lucia Ribas per Eivissa, i Toni Bosch per Menorca.\nEl Congrés ha comptat amb la presència de més de 160 persones. La llista “Junts hi guanyem” ha tingut prop de 300 vots, és a dir, ha comptat amb el suport del 56,71%. El nou president ha agraït el suport dels afiliats i ha explicat que “la divisió del partit no era una qüestió ideològica sinó interna”, per això ha assegurat que “a partir del dilluns començarem a fer feina, el més important és que ens reintegrem tots i tirem endavant.”\nGili ha assenyalat que hi haurà un canvi de direcció “un equip que només s’encarregarà de la direcció del partit i no ocuparan càrrecs públics. La funció de la nova executiva serà dirigir internament el partit i estructurar-lo.” El nou president ha incidit en la importància que té un projecte com El Pi, “aspirem a ser un partit important que representem un espai polític molt important. Les formacions regionalistes tenen ara més presència i El Pi és una eina per a fer créixer a les Illes Balears.”


L'Informatiu - Salut Pública inicia una campanya d'inspecció als comerços d’alimentació i restauració\nSalut Pública inicia una campanya d'inspecció als comerços d’alimentació i restauració\nLa Regidoria de Salut Pública de l’Ajuntament de Santa Perpètua ha iniciat una campanya d’inspecció amb l’objectiu de valorar les condicions higienico-sanitàries i les mesures que han implantat els establiments minoristes d’alimentació per fer front a la Covid19. El departament municipal ha informat que es tracta de la major campanya que s’ha fet fins ara i que com a mínim durant els propers tres mesos es realitzaran un mínim de 150 inspeccions en bars, restaurants, carnisseries, peixateries, pastisseries, grans supermercats, Mercat Municipal i mercat setmanal.\nLes inspeccions es centraran en quatre apartats. El primer, en higiene i manipulació: neteja i manteniment, vestimenta, acreditació de formació del personal en el sector alimentari. El segon, en estructures i equipaments com equips de fred o armaris calents. El tercer, en autocontrols: control aigua potable, control de plagues, control proveïdors i registres. I el quart, i últim, en la prevenció i control de la Covid-19.\nAlgunes de les visites serà de comprovació de subsanació de les deficiències trobades en l’última inspecció realitzada en l’establiment i altres es realitzaran en establiments que encara no han estat inspeccionats. Un cop feta la revisió es donen uns terminis per portar a terme les mesures correctores. Durant la campanya també és posarà a disposició dels titular dels establiments la guia de la Diputació de bones pràctiques i reforç de les mesures d’higiene i manipulació per al sector minorista d’alimentació comercial en situació de pandèmia del virus SARS-CoV-2.\nLa Regidoria de Salut Pública informa que per qualsevol aclariment els responsables o titulars dels establiments poden comunicar-se amb el departament municipal a través de l’adreça de correu electrònic spublica@staperpetua.cat.\nDurant la fase 2 de la desescalada els inspectors també comprovaran que es compleixi la normativa de terrasses i de l’interior dels bars.\nFoto: Els inspectors també comprobaran que es respecti la normativa de terrasses de bar / Josep Cano


Laura López Pérez, preseleccionada a Fallera Major de València 2020 – Falla Pere Cabanes-Joan XXIII\nLaura López Pérez, preseleccionada a Fallera Major de València 2020\n22 de julio de 2019 22 de julio de 2019 - por Comunicació Falla 374\nDesprés de tres dies de convivències amb els jurats representants de les Falles de Campanar, diferents proves, entrevistes i jocs, el diumenge 21 de juliol va ser escollida Laura López Pérez com a preseleccionada 2020 a Fallera Major de València. Un somni per a ella, i també per a tota la comissió, que ha pogut vore a la seua candidata major triada, en primer lloc, de les 10 candidates que s’hi presentaren a la Preselecció del Sector Benicalap.\nUna sort, a més, perquè és el segon any consecutiu que tenim candidata preseleccionada, després de que en 2018 Azahara Vallet Sánchez fora també seleccionada, un regal per al nostre 25º aniversi, ja que Azahara és actual membre de la Cort d’Honor de la Fallera Major de València 2019, Marina Civera Moreno.\nAixò sí, la nit hauria sigut perfecta amb l’elecció, també, de la nostra candidata infantil, Amanda Martínez Lluch. No va poder ser, però la Falla sap, com ho sap Amanda, que ella ha sigut una representant perfecta durant tot este procés, i que el resultat no pot esborrar tampoc un any meravellós on ens ha dut al seu cor.\nL’enhorabona a les 2. Enguany també anem a La Fonteta!!\nLa Falla també comptà amb representació al jurat per partida doble. Roberto Sahuquillo va ser nostre jurat, i Rosa Merchante va ser nomenada per la Falla Benicadell – San Roc. Al cos de ball, Alejandro Vilaplana, Cristina Simarro, Tamara Jurado i Pablo Llavata, dirigits per Raquel Gallego. Un gran paper el que van fer també tots ells!\nArtículo anterior Benicampa triarà hui a les seues 12 preseleccionades 2020\nArtículo siguiente Nostres fallers recolzen a Laura i Azahara a la Batalla de Flors


Continua l’alerta groga per pluges i tempestes a Sagunt\nLes previsions apunten a cels nuvolosos, pluges febles i tempestes durant el cap de setmana\nEl litoral nord de València continua en alerta per les pluges. L'Agència Estatal de Meteorologia situa a gran part de la Comunitat Valenciana en alerta groga davant el retorn de pluges i tempestes.\nPel que fa a Sagunt, la jornada estarà marcada per un temps bastant insegur i amb atmosfera inestable, la qual cosa es traduirà en un dia gris i ennuvolat. Els cels nuvolosos seran evidents durant el matí, podent produir-se algun ruixat feble i intermitent, mentre que a partir de migdia s'intensifica la possibilitat de pluja i tempesta. D'esta manera, segons les previsions, es produiran pluges febles, però existix una alta probabilitat de tempestes amb vent que bufe direcció est.\nQuant a les temperatures, s'espera un lleuger descens, situant les màximes en els 25 graus i les mínimes en els 20. Per al cap de setmana la situación serà similar amb jornades marcades per la nuvolositat i la tempesta.\nA causa d'esta situació, es recomana a veïns i veïnes extremar les precaucions en encreuaments, guals inundables i altres zones conflictives, així com a respectar la senyalització que es puga col·locar en estos punts.


Redessa 1 inaugura les obres de remodelació amb una inversió de 75.000 euros | Notícies | Indicador d'Economia\nÉs l'actuació de millora més important en aquest edifici des de la seva creació l'any 1993\nL'alcalde de Reus i el regidor de Promoció Econòmica a Redessa 1. FOTO: CEDIDA.\nLes obres de remodelació de les instal·lacions de Redessa 1 al Camí de Valls 81-87 de Reus s'han inaugurat oficialment aquest dimecres al matí. L'edifici, que va començar a funcionar l'any 1995, ha viscut la inversió més important des de la seva creació, amb un pressupost de més de 75.000 euros que han servit per portar a terme diverses millores.\nEntre les actuacions efectuades a l'edifici destaca la creació d'un nou menjador a l'espai on estava situada la sala d'Aactes, que es manté en un espai més reduit, passant de 200 a 50 places. La nova zona de menjador disposa d’una zona de vending i cafeteria i també un espai amb cuina office amb pica, nevera i microones i 17 taules i 60 cadires.\nL'altre aspecte a destacar de la remodelació és la millora del hall d'entrada, que s'ha habilitat com a espai creatiu, seguint el model de l'edifici Tecnoparc. Així, aquesta zona vol ser un espai de reunions on es fomenti el treball de networking i la creativitat a partir d'un espai informal amb graderies, sofàs i seients on treballar d'una manera més relaxada.\nLa remodelació té l’objectiu de fomentar el treball de networking i la creativitat a partir d'un espai informal\nL'alcalde de Reus, Carles Pellicer, ha afirmat durant la inauguració de les obres de millora que “REDESSA desenvolupa diferents línies de treball amb la finalitat d'assessorar i acompanyar els nous emprenedors a fer realitat la seva idea de negoci i amb aquesta remodelació ho podran fer en unes instal·lacions de primer nivell, obertes al treball col·laboratiu entre les diferents empreses instal·lades”.\nEl regidor de Promoció Econòmica i conseller delegat de Redessa, Marc Arza, ha assegurat que “amb aquesta remodelació ens fixem com a objectiu arribar durant el pròxim any al 75% d'ocupació a REDESSA 1, potenciant el lloguer d'espais destinats a emprenedors”. Ara per ara l'ocupació del centre d'empreses se situa ja al 66%.\nAltres millores realitzades en aquest centre d'empreses són la pintura de tots els despatxos disponibles a la primera planta de l'edifici -actualment n'hi ha 12- i la millora del paviment d'aquesta planta pintant, polint i envinil·lant el paviment, en funció del que hi havia a cada zona. Pel que fa a aquests 12 despatxos, s'engloben en la campanya de promoció "Surt de l'Ou", amb preus de 99 € al mes pels despatxos i 149 € al mes pels locals de la planta baixa.\nLa millora de les instal·lacions elèctriques, amb el canvi del quadre elèctric i la implantació de llums LED a tot l'edifici són altres accions realitzades amb la voluntat de reduir el consum i millorar el servei a les empreses instal·lades al centre. Per acabar, algunes accions menors han estat també la millora de la jardineria i la senyalització i cartelleria de l'edifici.\nAmb aquesta inversió Redessa fa una actualització de les instal·lacions del centre d'empreses del Camí de Valls per tal d'assimilar-lo al del Tecnoparc, homogeneïtzant-ne els serveis més bàsics. Actualment a les instal·lacions de Redessa 1 hi ha instal·lades 54 empreses i hi treballen unes 150 persones.


Zona delegat | Temp 21-22 CHVNG\nAquí trobaràs tota la informació relacionada amb l'activitat de delegat o delegada.\nD'entrada et recomanem la lectura del protocol d'actuació davant lessions i el règim intern del club (especialment la part relacionada amb delegats i delegades):\n5. Dels Delegats i delegades\nEls delegats i delegades són el nexe d’unió entre la Junta Directiva (per qui seran nomenats), els pares i mares i els entrenadors i entrenadores, i estrets col·laboradors d’aquests últims en el desenvolupament de les activitats de l’equip. Amb aquest compromís ocuparan les següents funcions:\n- Ser els responsables de fer que es compleixin als seus respectius equips les directrius i normes establertes per la Junta Directiva.\n- Ser els enllaços o mediadors entre els pares i mares/jugadors i jugadores, encarregant-se d’informar-los dels acords adoptats a la Junta Directiva, a la que traslladaran els suggeriments i inquietuds que puguin sorgir als equips i als entrenadors i entrenadores.\n- Estan obligats a assistir als partits i, si per algun motiu no els fos possible, una altra persona delegada ocuparà la seva funció.\n- Els equips federats tindran com a mínim dos delegats i/o delegades amb fitxa federativa (un oficial titular i un oficial suplent).\n- Als partits sempre hi haurà un delegat i la no presència serà motiu de sanció per part del Comitè de Disciplina de la Federació, si així es recull en l'acta arbitral. Els partits que es juguin en camp propi, un dels delegats i delegades farà les\nfuncions de delegat de camp.\n- Formar part de les comissions que siguin constituïdes per a realitzar activitats de Club i assistir a les reunions específiques que convoqui el President de la Junta Directiva.\n- Responsabilitzar-se amb el membre de la Junta Directiva designat, del lliurament i retirada de l'equipament dels jugadors i jugadores.\nEl delegat/da s'encarregarà de:\n- Comprovar la correcte tramitació de les fitxes.\n- Col·laborar en la preparació de l’equipació esportiva.\n- Recopilar les adreces i telèfons dels integrants de l’equip: jugadors i jugadores, entrenador, etc....\n- Cuidar que tots els integrants dels equips siguin socis i sòcies del club i tinguin feta la revisió mèdica.\n- Estar en contacte amb l’equip tècnic i jugadors i jugadores per tal de coordinar tot el que fa referència als entrenaments, convocatòries, material esportiu i farmaciola.\n- Durant els partits:\n- Serà el responsable de portar fitxes, farmaciola i pilotes per l’equip.\n- Presentarà les fitxes als àrbitres i tindrà cura de les incidències del partit.\n- Recollirà l’acta del partit i la trametrà al Secretari del club perquè l’arxivi en un període no superior a les 24 hores següents al partit.\nNormativa delegats d'equip i camp FCH 20\nPresentacio CHVNG 2021 2022 Delegats rev\nFCH: protocol incompareixença arbitral temporada 2021‐2022\n607952-HANDBALL-Manual-Marcador BODET pa\nMarcador -Manual STB CS_01 Anexe.pdf


Última hora incendi de Beneixama. 13 mitjans aeris, 7 vivendes dessallotjades\nLa columna de fum, visible des de Fontanars\nFins a 13 mitjans aeris de la Generalitat i el Ministeri treballen en l'extinció. Com a mitjans terrestres, segons el Gabinet d'Emergències de la Generalitat, actuen 10 dotacions de Bombers de la Diputació d'Alacant, 27 unitats de bombers forestals de València i Alacant i 5 agents mediambientals.\nSón 30 persones les afectades, que han hagut d'eixir de les seues vivendes per la proximitat les flames. S'ha declarat situació 2 per la gravetat potencial de l'incendi, i s'ha sol·licitat la mobilització de forces de seguretat nacionals.\nIncendi greu a Beneixama, a prop de la Vall de Biar. Fins a 13 mitjans aeris de la Generalitat i el Ministeri treballen en l'extinció. Com a mitjans terrestres, segons el Gabinet d'Emergències de la Generalitat, actuen 10 dotacions de Bombers de la Diputació d'Alacant, 27 unitats de bombers forestals de València i Alacant i 5 agents mediambientals. La columna de fum es pot veure des d'Alcoi.\nS'ha decretat el nivell 2, és a dir, segons la Generalitat "pot afectar greument a la població i a bens de naturaletza no forestal"\nEs dóna la circumstància que poc abans d'iniciar-se l'incendi acabaven d'extingir un altre, també en Biar però en una zona diferent.\nEl hashtag oficial a twitter de seguiment és #IFBeneixama


Conferència – entrevista dels periodistes esportius Daimiel i Maldini - FÒRUM.ad\nConferència – entrevista dels periodistes esportius Daimiel i Maldini\nOn: 13/01/14 20:12\nAndorra Telecom organitza una conferència – entrevista als reconeguts periodistes esportius de CANAL + Daimiel i Maldini el proper 21 de gener a les 19.30h al Centre de Congressos i moderada pel periodista Gabriel Fernàndez.\nEs tracta d’una iniciativa que vol apropar els continguts de Som TV Canal + als ciutadans del país i difondre la qualitat dels mateixos.\nEls convidats són dos professionals de reconeguda experiència i trajectòria, referència del periodisme esportiu i de qualitat.\nJulio Maldonado, “Maldini”, és periodista de CANAL +, Cadena ser i Diario AS. Comentarista habitual de la Champions League i de les lligues estrangeres que ofereixen els diferents Canals de CANAL + . Presentador de “Fiebre Maldini” a CANAL+ Futbol a més d’autor de “Puro Maldini” un llibre ple d’anècdotes que reflexa una particular forma de viure una passió, el futbol. Seguidors no li falten i només a Twitter compta amb més de 500.000 seguidors.\nAntoni Daimiel, periodista de CANAL +, Diario AS i Cadena SER, és també comentarista habitual dels partits de la NBA a CANAL + i analista del programa Eurofighters sobre la Eurolliga de Basquet. Durant aquest any ha publicat el llibre “El sueño de mi desvelo”, que ha estat número 1 en vendes a Amazon Espanya durant varies setmanes. Té més de 210.00 seguidors a Twitter.\nLa conferència és oberta a tothom i Andorra Telecom organitza a través de les xarxes socials Facebook i Twitter (#DaimielMaldiniSomTV) un concurs de preguntes per Daimiel i Maldini. Entre totes les rebudes, es farà una sel·lecció i s’afegiran a les preparades pel moderador de l’acte, el periodista Gabriel Fernández.\nEntre tots els participants es sortejaran quatre llibres signats pels autors.\nPrevious Post: La Comissió de Finances elimina el milió d’euros per a turisme i aprova l’IGI reduït per a les estacions\nNext Post: De Le Rue es desperta del coma i es recupera


«L'estafa eòlica»: la Terra Alta es planta i considera superada la seva quota de solidaritat energètica\nnormativa, Parcs eòlics, solidaritat, Consell Comarcal, ZDP, vi, Terra Alta, Alt Empordà, moviment social, zona de desenvolupament prioritari\nImatge d'alguns dels aerogeneradors instal·lats a l'altiplà de la Terra Alta.\nActualitzada 13/05/2019 a les 10:12\nL'energia eòlica ha marcat un abans i un després en el desenvolupament d'alguns pobles de la Terra Alta però no per ser el revulsiu que s'havia promès que seria. Les promotores no compleixen els convenis i els ajuntaments acaben al jutjat per cobrar. Els llocs de feina i la formació juvenil promesa ha estat un miratge. I l'última dada que parla per si sola és que els pobles amb més aerogeneradors han patit amb més duresa la despoblació. Després d'anys de paràlisi, les empreses energètiques han reactivat la construcció de tres noves centrals a la Terra Alta. En canvi, en altres zones del país, com l'Alt Empordà, on hi ha deu projectes autoritzats i en tràmit, encara no s'hi ha plantat ni un molí.\n«Ho vam perdre gairebé tot, vam salvar les zones dels Ports i de Pàndols i Cavalls però l'altiplà es va omplir de molins». Aquest és el resum de la lluita contra la massificació eòlica que va començar a la Terra Alta fa més de dos dècades. Amb aquestes paraules, el portaveu de la plataforma en Defensa de la Terra Alta, Xavier Fortuño, ha situat l'actual punt de partida contra una amenaça que renaix a la comarca, amb tres noves centrals eòliques projectades per construir-se aquest estiu.\nEl «No a la massificació» torna a penjar de balcons i reapareix amb força en les converses i en les preocupacions dels sectors econòmics i socials de la Terra Alta. La diferència entre el 2019 i el 1999 és que el debat sobre la solidaritat energètica i la factura dels parcs i els monstres de l'aire ha arribat als consells rectors i als plenaris. «Els ajuntaments negociaven per la seva banda, mai a nivell comarcal es va portar el tema a debat, cadascú jugava les seves cartes per separat», ha lamentat Fortuño. «Van començar a ploure projectes, a fer-se grans línies d'evacuació d'energia i van arribar les obres que van malmetre el paisatge i la memòria i la dignitat dels combatents de la Batalla de l'Ebre», ha afegit.\nEn aquesta nova etapa, el Consell Regulador de la DO Terra Alta ha capitanejat una lluita ressorgida i, juntament amb la plataforma i l'Ateneu Popular la Pastora, s'ha pressionat i aconseguit un acord «unànime» de les forces polítiques al Consell Comarcal contra la implantació de més centrals. El moviments socials volen alcaldes decidits a dir «No» a nous parcs i disposats a batallar amb les administracions superiors encara que arribin tard per racionalitzar el greuge.\nTota aquesta nova pressió va arrencar, a principis d'any, en una reunió a Gandesa, un compromís del president de la Generalitat, Quim Torra, i la consellera d'Empresa, Àngels Chacón, per negociar amb Naturgy (Gas Natural) treure de la comarca els parcs nous i els 30 nous aerogeneradors que projecten. Després de mesos de silenci i amb els agents socials i econòmics nerviosos i desconfiats de les intencions del Govern – Territori va aprovar al març els plans urbanístics especials de les tres centrals-, Chacón reapareixia gairebé per sorpresa a la comarca durant la Setmana Santa, de nou a Gandesa, i anunciava la derogació de la normativa que regula les Zones de Desenvolupament Prioritari (ZDP). La consulta pública prèvia a la derogació s'iniciava el 30 d'abril.\nLa notícia va ser celebrada a la comarca però no es conformen en invalidar un decret que s'ha demostrat «un fracàs». Demanen que tingui un efecte retroactiu i que els parcs tramitats a l'empara d'aquesta normativa, a Batea, Vilalba dels Arcs i la Pobla de Massaluca, es puguin aturar. Si s'hagués d'indemnitzar les promotores com preveu Empresa, la plataforma considera que ho hauria d'assumir la Generalitat. «Seria el preu a pagar per no fer bé les coses», recordava Fortuño. La DO Terra Alta ha iniciat un contenció administratiu contra la tramitació de les tres centrals noves.\nEl decret 147/2009 que ara derogarà el Govern regulava la segona fase d'implantació eòlica al país. Es basava en vuit Zones de Desenvolupament Prioritari (ZDP) a l'Alt Empordà, la Segarra i la Conca de Barberà, l'Alt Penedès i l'Alt Camp, la Ribera d'Ebre i el Baix Camp, el Segrià i la Ribera d'Ebre, la Terra Alta, i l'Anoia i la Segarra. En deu anys, només s'han tramitat tres noves centrals a Catalunya –i una quarta ha començat també els tràmits a la Fatarella-. Totes, a la Terra Alta. A la zona nord de la comarca amb la normativa anterior es van instal·lar 184 aerogeneradors. Produeixen el 25% de l'energia eòlica de tot el país. La comarca representa el 0,16% demogràfic. Amb 30 nous molinets en tràmit, la mitjana de producció gairebé es duplicaria fins al 45%.\nEl mapa eòlic es va intentar invalidar, es van presentar al·legacions i també un contenciós, però només van anar desapareixent els projectes d'altes ZDP, excepte, «estranyament», els de la Terra Alta. «Sembla que aquí és la terra on ha d'anar a caure tot. Pot ser és que políticament algú hi té interès», ha lamentat el portaveu de la plataforma. «Ja no sabem si hi ha més vinya o més molins a la Terra Alta», ha ironitzat el secretari del Consell Regulador de la DO del vi, Jordi Rius.\n«Ens venien les centrals com una oportunitat per al territori. Ens han destruït part de l'actiu que tenim a la comarca», ha recordat Gerard Ubalde, membre de l'Ateneu la Pastora. Ni es va donar feina quan les van construir –les empreses van portar de fora els seus treballadors-, ni per mantenir-les –una desena de persones de tota la comarca hi treballa-. A més a més, mentre que a països com França o Dinamarca les empreses reverteixen entre el 25% i el 30% dels seus beneficis en l'àmbit públic dels territoris on s'instal·len, a la Terra Alta estan retornant com a màxim un 3%. Tampoc els beneficis que reben els propietaris dels terrenys privats on es posen els molins acaben creant riquesa.\n«Hi ha zones que paguen el cost d'altres zones que consumeixen l'energia. S'aprofiten de zones poc habitades, on aquestes multinacionals no troben una resistència forta i trinxen el territori. S'ha de fer un canvi de plantejament», ha dir Ubalde. «Tenim un actiu molt important que és el paisatge, i hem trobat una esperança en l'enoturisme. No volem que els projectes es vegin contaminats pels aerogeneradors. Hem pagat la nostra quota, no en volem més i cal fer un replantejament del model que tenim aquí», ha afegit.\nComenta el contingut : «L'estafa eòlica»: la Terra Alta es planta i considera superada la seva quota de solidaritat energètica


05 AM arquitectura: de maig 2010\nEl divendres passat es va saber el veredicte dels premis d'arquitectura de les comarques de Girona, i la casa de Casavells s'ha mantingut com a seleccionada. Estem satisfets d'haver arribat fins aquí.\nPodeu consultar els resultats en el catàleg digital.\n/// 0604 Casavells, Notícies, Publicacions\nEn l'edició digital de Arquitectura Viva han publicat la noticia del projecte de Vara de Rey a Eivissa.\nAvui hem signat l'acta de recepció de l'obra, així que ja podem dir que esta oficialment acabada.


Apartment Pleše Baska Croàcia - Ofertes d'hotels amb els MILLORS DESCOMPTES EN LÍNIA\nUskocka 5, Baska, Baska, Croàcia, 51523 - Veure al mapa\nConvenientment situat a Baska, Apartment Pleše és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Pleše, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com aparcament de cotxes, transport hotel/aeroport, habitació familiar, instal.lacions de barbacoa.\nL'ambient de Apartment Pleše es reflexa en cada habitació. aire condicionat, balcó/terrassa, aparell de televisió, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Apartment Pleše és la vostra destinació si buscau allotjament de qualitat a Baska.\nTots els tipus de viatgers (11) Famílies amb infants petits (7) Famílies amb infants grans (2) Grups (2)


Santpedor destinarà el pressupost participatiu a la font de les Escales - Regió7 :: El Diari de la Catalunya Central\nSantpedor destinarà el pressupost participatiu a la font de les Escales\nHa estat l'opció més votada de les quatre que es presentaven, després del recompte d'ahir al vespre\nj.e. 02.05.2017 | 23:26\nRecompte de vots dels primers pressupostos participatius de Santpedor, ahir a la sala de plens j.e.\nSantpedor destinarà els 20.000 euros dels seus primers pressupostos participatius a la recuperació de la Font de les Escales, amb la idea d'arranjar-ne l'entorn i fer-la visitable. Així ho ha decidit una àmplia majoria de veïns en les votacions que s'han fet aquests últims dies entre les quatre propostes que hi havia sobre la taula. Ahir al vespre es va fer el recompte en un acte públic a la sala de plens.\nL'opció de la font de les Escales es va imposar amb un total de 172 vots. En segon lloc, i a molta distància va quedar la proposta de destinar un espai del municipi per a gossos, amb 71 vots; crear una zona d'estacionament per a autocaravanes a l'entrada del poble, amb 24 vots; i instal·lar un punt d'informació interactiu a la plaça Gran, que en va obtenir 8. En total, hi van participar 283 persones (que suposa el 4,5 % del cens), amb 275 vots vàlids i 8 de nuls.\nLa font de les Escales, situada sota la plaça de la Font, és un element emblemàtic de Santpedor perquè és la més antiga del poble, tot i que es troba en desús i coberta des del 1978 per facilitar la circulació del carrer Passeig fins a la plaça. Està documentada des de l'any 1291, i fins fa un segle va ser l'únic punt d'aprovisionament d'aigua al poble (a banda dels pous), que hi arriba a través de dues mines.\nLa proposta guanyadora preveu diverses actuacions encara per definir, i que precisament es concretaran a partir d'ara, segons va explicar el regidor de Patrimoni, Ferran Balcells. D'una banda, es vol fer una prospecció arqueològica al subsòl de la font per tenir més coneixement de què hi ha i detectar possibles noves vies subterrànies d'aigua ocultes, i de l'altra, i un cop feta la prospecció, es proposarà un projecte de millora de la font de les Escales i l'entorn per fer-la més accessible i visitable més sovint (ara s'obre comptades vegades i amb permís de l'Ajuntament). Aquest mateix dissabte es preveu obrir-la al públic aprofitant que se celebrarà la primera edició de Santpedor és Flor, amb visites d'11 a 1 i de 5 a 7.\nPer la seva banda, l'alcalde, Xavier Codina, va celebrar la implicació dels veïns en els primers pressupostos participatius del poble, i va avançar que de cara als propers es demanarà que els mateixos veïns també facin arribar propostes.


AMPA IES Francesc Ferrer i Guàrdia de València: d’octubre 2014\nL'assemblea de l'Ampa de l'IES Francesc Ferrer i Guàrdia va tractar la implantació de la Lomce i els principals canvis que implantarà el curs vinent, si finalment continua en vigor, i els efectes que tindran sobre els nostres fills i filles. Despres d'una breu explicació general es va obrir un debat en el què predominen les opinions contràries a aquesta llei, perquè disminueix la democràcia en el funcionament dels centres i perjudica la participació de les famílies, perquè segrega l’alumnat i imposa dos revàlides i dos avaluacions diagnòstiques que entrebanquen el seu futur, augmenta el pes de la religió en fer-la avaluable i introdueix uns canvis curriculars i metodològics retrògrades.\nPer tot això l’assemblea es manifesta en contra d’aquesta llei, demana la seua derogació i decideix participar en tots els actes de protesta unitaris que es porten a terme per la comunitat educativa.\nAcí teniu algun vídeo que explica els efectes de la llei:\nA més a més, si voleu informar-vos un poc més sobre aspectes més concrets de la llei, podeu consultar-ho en aquests enllaços:\nClaus de la Lomce\nNovetats en el sistema eduatiu que implanta la Lomce\nI recordeu que seguim en lluita contra la Lomce\nPer la present se li convoca a l’assemblea general de la Associació de Mares i Pares (AMPA) de l’institut Francesc Ferrer i Guàrdia, que tindrà lloc en el saló d’actes del centre dilluns 27 d’Octubre a les 18.45 en primera convocatòria i a les 19.00 en segona, amb el següent ordre del dia:\n2. Què hem fet\n3. Què volem fer\n4. Balanç econòmic\n5. Actualització de la quota per al curs 2015-16\n6. Implantació de la LOMCE i repercussions per al nostres fills\nValència, 20 d’Octubre de 2014\nPor la presente se le convoca a la asamblea general de la Asociación de Madres y Padres (AMPA) del Instituto Francesc Ferrer i Guàrdia, que tendrá lugar en el salón de actos del centro el lunes 27 de Octubre a las 18.45 en primera convocatoria y a las 19.00 en segunda, con el siguiente orden del día:\n2. Qué hemos hecho\n3. Qué queremos hacer\n4. Balance económico\n5. Actualización de la cuota para el curso 2015-16\n6. Implantación de la LOMCE y repercusiones para nuestros hijos\nValencia, 20 de Octubre de 2014\nPublicado por AMPA IES Francesc Ferrer i Guardia de València en 19:28\nDiploma per la participació al Barri lingüístic\nPer la col·laboració de l'Ampa en el projecte d'innovació del nostre centre, ací teniu l'agraïment dels organitzadors.\nSempre hem pensat que l'Ampa ha d'estar al costat dels projectes innovadors que aporten un ensenyament creatiu i de qualitat als nostres fills i filles, i aquest n'ha estat un. N'estem molt orgullosos de la nostra participació i esperem poder col·laborar en més projectes com aquest. Per coses com aquesta, i moltes més, serveix l'Ampa:\nPublicado por AMPA IES Francesc Ferrer i Guardia de València en 19:27\nManifestacions 23 Octubre\nL'Ampa de l'IES Francesc Ferrer i Guàrdia us convoca a la manifestació contra la Lomce i en defensa de l'escola pública que tindran lloc el dijous 23 d'octubre a les 18'30, a la plaça Sant Agustí.\nLa societat civil s’uneix de nou en favor de l’escola pública en la convocatòria de vaga del 23O de la qual formeu part i com no de la comunitat educativa. Diferents plataformes, entitats i col·lectius s’han unit a la convocatòria de VAGA GENERAL i manifestacions a l’ensenyament el pròxim dijous.\nVolem que les AMPA de nou demostrem que som el fort de la reivindicació i que estem sempre disposades a defensar el dret dels nostres fills i filles a una educació pública i de qualitat en contra de la LOMCE.\nPer això us animem a no portar el pròxim dijous els vostres fills i filles a classe així com que esteu presents a la gran manifestació convocada a València ciutat eixe dia.\nPer a anar junts a la manifestació FAPA-València ha quedat a les 18’00 hores en Pronovias (Plaça Sant Agustí-València).\nPublicado por AMPA IES Francesc Ferrer i Guardia de València en 16:43


Cinc victòries i una derrota del Club Handbol Puçol en la sèptima jornada, el 28 i 29 de novembre\nBoníssima jornada per al Club d'handbol, dels 6 equips en competició 5 victòries i una única derrota per la mínima i en els últims segons. Dels més xicotets als més majors, tots van competir de manera espectacular.\nLes infantils, dirigides per Javier Sancho, es van recuperar del recent fitxatge d'una de les seues jugadores més destacades, Claudia Tarazaga, pel veí Morvedre amb aspiracions molt més exigents que el nostre club. L'equip va guanyar, concretament al Morvedre B, per un clar 20-15.\nPer la seua banda, l'infantil masculí, de Miguel Zambrana, va assestar el colp definitiu per a la classificació al véncer al segon de la taula, Port de Sagunt D, i quedar-se com a únic equip invicte en el seu grup i en el club.\nLes cadets de Guillermo Maestro es van desplaçar a la localitat de Loriguilla per a ratificar la tercera posició que van aconseguir la setmana passada al doblegar a Puçol al Handbol Canals. La tercera plaça és el màxim al que es pot optar, perquè en el seu grup hi ha dos equips que juguen “una altra lliga” el Morvedre i el Canyamelar amb equips en divisió d'honor i lliga ABF respectivament i les aspiracions del qual queden clares en tots els seus equips.\nEls juvenils de Guillem Baena van jugar el diumenge en Canals i van donar bona compta de l'equip local, amb un resultat final de 13-25, i demostrant que l'accident de trànsit que van patir ja està oblidat.\nL'única derrota del cap de setmana va ser la del nostre primer equip, el sènior masculí, que només va donar el seu braç a tòrcer en l'últim minut i per la mínima en una pista en què no resultarà fàcil guanyar a cap conjunt, Benimaclet, amb un resultat final de resultat 25-24.\nHem deixat per al final la indiscutible i espectacular victòria de les xiques de Carlos Uceda i Pepe Sebastiá, els que des de l'inici ja no van deixar opció cap al conjunt de Riola, al descans 10-3. La segona part va ser encara més indiscutible, destacant la portera Ana, la qual feia inútil els pocs atacs que permetia la seua defensa per a deixar el seu rival amb un únic gol en 30 minuts. Resultat final 22-4.\nInforma: Guillermo Maestro | Fotos: Club Handbol Puçol


La Conselleria de Mobilitat estableix una deducció del 10% per a adquirir bicicletes i vehicles elèctrics de mobilitat personal | Valencia Extra\nDes del mes de juny s’han aprovat un total de 2.630 ajudes de fins a 250 euros per a la compra de bicicletes i patinets, que es poden continuar sol·licitant fins al 10 de novembre\nLa Conselleria de Política Territorial, Obres Públiques i Mobilitat establirà una deducció del 10% amb la finalitat d’incentivar l’adquisició o electrificació de bicicletes urbanes, així com per a la compra de vehicles elèctrics de mobilitat persona.\nAquestes ajudes, que s’articularan a través de la Llei de Mesures Fiscals, Gestió Administrativa i Financera i d’Organització de la Generalitat de 2021, s’emmarquen en el conjunt d’iniciatives que la Conselleria ha posat en marxa per a fomentar la mobilitat sostenible.\nEn aquest sentit, i davant l’inici de la Setmana de la Mobilitat Europea de la Mobilitat de la Comunitat Valenciana, el conseller de Política Territorial, Obres Públiques i Mobilitat, Arcadi España, ha reiterat la necessitat de potenciar l’ús de mitjans individuals de transport no contaminants com la bicicleta o el patinet i evitar així la utilització massiva del vehicle privat.\nPer a Arcadi España, la mobilitat és una peça clau per a combatre l’emergència climàtica, “la lluita contra el canvi climàtic és un compromís essencial de la Generalitat i des de la Conselleria estem treballant perquè moure’s a peu, amb bicicleta o en transport públic siga una alternativa segura, eficient i assequible”, ha assenyalat.\nAixí el conseller ha recordat que fins al 10 de novembre segueix obert el termini per a sol·licitar les ajudes directes de la Generalitat de fins a 250 euros per a la compra de bicicletes i patinets i que compten amb un pressupost global de 500.000 euros.\nAquestes ajudes, ha destacat Arcadi España, “tenen un doble objectiu, fomentar d’una banda l’ús de vehicles no motoritzats per a aconseguir una mobilitat més sostenible i, per una altra, secundar i ajudar als comerços de la Comunitat”.\nDes d’el mes de juny passat s’han aprovat un total de 2.630 ajudes i 317 establiments s’han adherit a la campanya, dels quals, 107 són de la província d’Alacant, 30 de la de Castelló i 180 de la de València.\nAquestes ajudes de la Generalitat són de fins a 250 euros en el cas de bicicletes elèctriques (l’import de les quals no podrà sobrepassar els 1400 euros), de 75 euros per a les no electrificades (el preu màxim de les quals serà de 500 euros) i igualment 75 euros per a patinets elèctrics (el cost dels quals no podrà ser superior a 450 euros).\nJuntament amb aquestes ajudes, la Conselleria està preparant una altra sèrie d’iniciatives per a fomentar els models de mobilitat sostenible com la instal·lació de consignes d’estacionament per a bicicletes en estacions d’FGV i millorar així la intermodalitat.\nCarrils de ciclovianants\nEn aquest context també s’està impulsant un pla de millora de la xarxa ciclopeatonal en tota la Comunitat amb l’objectiu, ha subratllat el conseller, de “completar aquests itineraris no motoritzats per a connectar municipis i disposar d’una xarxa contínua, segura, funcional, ordenada i jerarquitzada, que siga una alternativa a la mobilitat tradicional”.


Noticies i esdeveniments -\nFESTA DEL VI a Igualada\nFesta del Vi a Igualada. Una jornada que va durar tot el dia amb un gran ambient. Malgrat el temps, que no va acompanyar gaire, la gent es va animar a última hora de la tarda i vem poder servir moltes copes de vi i escumós .Aquesta vegada amb la visita de l´Artur Mas, un gran plaer poder-lo saludar.\nFIRA d´ EMBOTITS I VINS d´ALÇADA a LA LLACUNA\nCom cada any repetim a la fira de casa nostra, a la Llacuna. Aquest any amb una gran visita, Artur Mas i la seva dona que van poder gaudir de l´entorn de la fira i del poble de la Llacuna.\nGRAN FESTA DEL VI a Igualada\nRepetim com a segon any consecutiu a la Gran festa del Vi que organitza Igualada Comerç a la mateixa ciutat. Una jornada que va durar tot el dia amb un gran ambient .Vem poder servir moltes copes de vi i escumós a tota la gent que ens va voler conèixer. Moltes gràcies a tothom i sobretot a l´equip d´organització per la gran publicitat d´aquesta fira.\n2on any consecutiu que repetim a la fira de casa nostra. Amb un esplèndid dia i molta calor, va ser una fira extraordinària on vam poder donar a tastar els nostres vins a moltíssimes persones que van pujar a la Llacuna.\nVINNART : Fira i degustacions de Cava i escumosos\nArribant Sant Joan, quina millor idea que promocionar el Cava i escumós. Vinnart va oferir durant la tarda del 20 de Juny a la Plaça de l´Ajuntament d´Igualada, una petita mostra de tast de caves i escumosos .\nFIRANOIA : Degustació de productes artesans, vins i de restaurants de la comarca: “L’Anoia, del camp a la taula”\nDurant el cap de setmana de Juny Igualada va poder degustar els nostres productes a la fira multisectorial que se celebra a Igualada.\nVa ser un plaer poder exposar els nostres productes a la gran festa del Vi que organitza Igualada Comerç a la ciutat d´Igualada. Va ser una jornada ben aprofitosa en tots els sentits!\nFira d´ Embotits i Vins d´Alçada de La Llacuna\nCeller Grapissó va estar a la primera fira de vins d´alçada al mateix poble de la Llacuna. Com a casa, enlloc!\nC/PUJOL 38 LA LLACUNA BARCELONA 08779


Lab Famílies - Lab 06\nTotes les propostes són obertes i permeten funcionalitats i nivells de resolució diferents. En la mesura que sembli convenient, l’espai anirà evolucionant amb la introducció o modificació de les propostes, però mai tan ràpid com les vostres nenes i nens, que en els 6 primers anys de vida és quan més aprenen i més ràpidament de tota la seva evolució vital.\nActivitat aturada temporalment per la situació d’emergència sanitària.\nAcompanya el teu fill o filla en la resolució autònoma dels reptes de ciència i experimentació del Lab 0_6 i gaudiu junts d’una estona d’exploració i descoberta.\nL’espai del Lab ofereix propostes sobre continguts diversos de ciència als infants en lliure elecció. És a dir, els nens i nenes acompanyats de l’adult responsable poden anar on volen, l’estona que volen i actuar lliurement sobre els objectes i materials, sempre amb el respecte necessari per a no fer malbé les propostes.\nPer tal de mantenir el clima confortable i de tranquil·litat que afavoreixi la concentració dels infants sense distractors i per a poder gaudir de l’espai en qualitat, limitem el nombre de nens i nenes que assisteixen simultàniament (màxim 12).\nLa sessió s’iniciarà amb una breu introducció per part de les mestres responsables de l’espai sobre el funcionament i intencions educatives, que donarà pas a l’estona de lliure interacció infants i adults amb els materials. Es finalitzarà amb un tancament conjunt que permeti comentar aspectes interessants sobre les accions dels infants.\nAdreçat a: nens i nenes de fins a 6 anys acompanyats d’un adult.\nDurada: 1’5 hores\nHorari: Diumenges de 10’00 a 11’30 i d’12’00 a 13’30\nPreu: 6€ per nen/a amb un adult acompanyant. NOMÉS PODRÀ ENTRAR UN ADULT PER CADA INFANT.\nInscripció obligatòria: la inscripció és per infant. Pendent de nou calendari d’inscripcions\nPER ALS ADULTS ÉS OBLIGATORI L’ÚS DE MASCARETA, PER ALS INFANTS FINS A 6 ANYS, ÉS RECOMANABLE.


Abans d’entrar en matèria cervesera us he donar una bona notícia, i és que des de fa unes quantes setmanes El plaer escumós no és només un humil bloc del Surtdecasa, sinó que també és una secció del magazine De prop, que s’emet cada tarda a Ràdio la Selva (105.8 de l’FM). M’hi podreu sentir els divendres parlant de birres amb el seu presentador, en Toni Mateos.\nDit això, avui tinc una altra bona nova per compartir amb vosaltres. Es veu que a Eslovènia, la nova Meca cervesera des d’avui mateix, hi han decidit instal·lar la primera font del món mundial que enlloc d’aigua raja cervesa. La posaran a la bonica localitat de Zalec, situada a la vall de la baixa Savinja, tot just a una seixantena llarga de quilòmetres de la capital del país, Liubliana. Es tracta d’un indret conegut, especialment, per ser un dels majors centres productius eslovens de llúpol. La font, en conseqüència, serà un reclam turístic més de la vila.\nEls responsables municipals s’han afanyat a assegurar que no es tracta pas d’una mesura per fomentar l’alcoholisme entre la població a causa de les no poques clatellades que ha rebut la iniciativa. És més, ja han avançat que serà un curiós nou mètode d’autoservei, perquè la font això sí, serà de pagament. Per sis eurets ens podrem endur una tassa de record, i per una dosi de 30 centilitres de birra daurada haurem de pagar uns cèntims d’euro. Imagineu-vos el mateix a la font lluminosa de Salou. Les cues de guiris arribarien a Cambrils.\nI, ja que hi som, i com a apunt final, deixeu-me convidar a fer un tastet de la principal cervesa eslovena. A casa nostra és força complicada de trobar, però si persevereu tard o d’hora serà vostra. Us parlo de la Laško, que es diu així en honor a la ciutat on hi té la base i que compta amb diverses marques i varietats al seu catàleg. L’especialitat de la casa són les lager, fresques i directes, molt semblants a les de la República Txeca. Una d’aquestes, per cert, i de les més populars, és de color verd. És típica de Maribor i la podreu trobar en molts restaurants que l’elaboren.\nJa ho sabeu. Si encara no teníeu decidit on anar de vacances a l’estiu, Eslovènia pot ser una curiosa (i verda) possibilitat.


L'InstitutQui somOrganitzaci�On somLicitacionsOfertes de treballEstades FormativesDirectori de personalActualitatNot�ciesVHIR als mitjansCercadorRecercaGrups de RecercaPublicacionsConvocat�riesCEICCEEAINCOMEDServeisPresentaci�Coordinaci� LaboratorisEstabulariUSICUATBiobancUEBUSMIBActivitatsRelaci� d'ActivitatsCerca d'Activitats\tNOT�CIES La Societat Catalana de Biologia, guardonada amb la Creu de Sant Jordi 11/04/2012\nA dalt, Aurea Navarro, vicepresidenta primera de la SCB, recollint el premi lliurat per Artur Mas. A sota, el grup de representants de la SCB amb Jordi Pujol.\nEl Govern de la Generalitat ha acordat concedir la Creu de Sant Jordi a la Societat Catalana de Biologia (SCB) "per una reconeguda aportaci� a la recerca, la divulgaci� i la projecci� internacional de les ci�ncies de la vida des dels territoris on es parla la nostra llengua". La SCB �s una de les quinze entitats que, juntament amb vint-i-cinc personalitats, rep enguany aquest reconeixement. L�acte de lliurament dels guardons va tenir lloc el 20 d�abril, al Palau de la Generalitat. El Dr. Jordi Barquinero, responsable del grup de ter�pia cel�lular i g�nica del Vall d'Hebron Institut de Recerca (VHIR) �s el vicepresident segon de la SCB, i en el seu consell directiu figuren com a vocals les doctores Eva Col�s, Marina Rigau i Marta Llaurad�, membres de la Unitat de recerca biom�dica i oncologia translacional i pedi�trica del VHIR. El responsable d'aquesta unitat, el Dr. Jaume Revent�s, va ser el president de la SCB des de 2003 a 2009.\nLa Societat Catalana de Biologia rep el guard� en celebrar-se, enguany, el centenari del seu naixement. Fundada el 1912 amb el nom de Societat de Biologia de Barcelona, va ser la primera filial de l�Institut d'Estudis Catalans (IEC). Va ser presidida, als inicis, pel doctor August Pi i Sunyer. En un principi es va centrar sobretot en la medicina i, al cap de pocs anys, va assolir un paper destacat com a instituci� cient�fica. Per la filial, van passar alguns dels cient�fics espanyols m�s destacats, com Severo Ochoa o Gregorio Mara��n, i cient�fics estrangers com J. J. McLeod, Otto Meyerhof o Jean Perrin. Acabada la Guerra Civil espanyola, la majoria dels membres de la SCB van marxar cap a l�exili i els que es van quedar a Catalunya van ser destitu�ts dels c�rrecs que ocupaven. Des d�aleshores fins al 1962, any en qu� es va reprendre l�activitat sota el nom actual de Societat Catalana de Biologia nom�s es va arribar a celebrar, l�any 1954, una confer�ncia clandestina, a la casa de Josep Puig i Cadafalch, a c�rrec de Josep Trueta.\nActualment, la SCB est� afiliada a la Secci� de Ci�ncies Biol�giques de l'IEC, i �s composta per m�s de mil cinc-cents socis, set seccions territorials pels territoris de llengua i cultura i catalanes, cinc seccions transversals i quinze seccions tem�tiques. En els �ltims anys, han estat relacionades amb la SCB personalitats com Lynn Margulis, Mariano Barbacid, Eudald Carbonell, John Ingraham, Stanley Miller, Federico Mayor Zaragoza o Valent� Fuster.


Acredita't gratuïtament pel SITC 2013 - horecalleida.es\nAcredita’t gratuïtament pel SITC 2013\nEl SITC 2013 (Saló Internacional del Turisme a Catalunya), enguany tindrà lloc del 19 al 21 d’abril. L’Associació de Càmpings de Lleida hi participa conjuntament amb l’Associació de Càmpings de Muntanya del Pirineu Català.\nCom bé sabeu el SITC és el saló turístic de referència a Catalunya. És una fira oberta al públic que l’any passat va comptar amb 197.433 visitants. Podeu trobar tota la informació referent a la fira a www.saloturisme.com\nSi esteu interessats en visitar la fira, us oferim la possibilitat d’acreditar-vos gratuïtament.\nPASSOS A SEGUIR PER ACREDITAR-SE GRATUÏTAMENT:\n1. Entrar a la web del saló: www.saloturisme.com . Un cop a dins entrar a la pestanya “Vull visitar”. Accés acreditació.\n2. CLICAR A ACREDITI’S ARA\n4. UN COP INTRODUÏDES LES DADES, POSAR EL CODI DE DESCOMPTE EXCLUSIU ENSUQ89B I SELECCIONAR LA MODALITAT DE PASSI DE VISITANT PROFESSIONAL SITC.


Col·labora - Amics de la Terra\nAmics de la Terra Mallorca dona la benvinguda a totes les persones voluntàries que vulguin donar una mà en tasques del dia a dia de l’associació, de manera proactiva, i participar activament a les nostres propostes:\n– Gestió i comunicació: pots ajudar actualitzant les bases de dades de socis, voluntaris i persones interessades com tu; redactant o traduint articles per a la nostra web o xarxes socials; arxivant les notícies pel dossier de premsa que fem anualment; ajudant amb maquetació i disseny gràfic; assessorant en aspectes d’informàtica, etc.\n– Participació i divulgació: pots ajudar amb taules informatives donant a conèixer la nostra feina; dinamitzant a la resta de voluntaris; compartint les nostres activitats; participant en grups de treball i formacions amb altres socis i voluntaris sobre un tema específic; fent xerrades o organitzant activitats sobre la teva especialitat relacionada amb el medi ambient; participant en reunions de plataformes i altres col·lectius; participant en totes les activitats de manera proactiva, etc.\n– Voluntariat actiu i activista (pots suggerir i proposar activitats, així com gestionar-les tu també): cerquem voluntaris amb esperit activista per a participar en manifestacions i concentracions, activitats reivindicatives pacífiques, performances al carrer, etc., a més de persones que participin en activitats i projectes de les nostres àrees d’acció, etc.\nCom a associació horitzontal, comptam amb persones com tu per dur endavant els nostres projectes. Si tens temps i ganes, estarem encantats de conèixer-te.\nLlengua(s) nativa(s) (obligatori)\nUna altra llengua nativa\nAltres llengües parlades


Unes millores al mòdul de dones haurien deixat diversos patis de la presó 'sense' alarma - Altaveu el diari digital d'Andorra\nL’auditoria interna encarregada pel ministeri de Justícia i Interior arran de la fugida d’un pres mira d’aclarir com és que els senyals acústics no van funcionar quan el reclús es va enfilar per un mur\n03/11/2019 (15:00 CET)\nUnes obres de millora i condicionament del mòdul de dones hauria alterat el funcionament de les alarmes de diferents patis del centre penitenciari i n’haurien modificat la seva funcionalitat, amb la qual cosa, dimarts passat els sensors instal·lats per detectar moviments en el pati on va sortir i des del qual es va escapar el pres que tres hores més tard seria enxampat al pont de Prat Salit, a Santa Coloma, no van sonar quan el reclús es va enfilar pel mur del recinte.\nL’auditoria interna encarregada pel ministeri de Justícia i Interior arran de la fugida de l’intern que estava aïllat per mal comportament al mòdul de semillibertat mira d’aclarir com és que l’alarma perimetral d’aquell espai, que hi és, no va sonar quan el pres es va enfilar per la paret, va ser capaç d’evitar l’efecte de les concertines i va acabar despenjant-se fins al carrer. Les fonts de l’administració consultades, que asseguren que tot plegat s’aclarirà fins a l’últim detall, afirmen que l’adopció i assumpció de responsabilitats no és imminent. Però que s’actuarà en conseqüència.\nAlhora, recorden les fonts consultades que una situació com la viscuda la setmana passada no és mai culpa d’una sola persona sinó que es deu a una acumulació de situacions que conflueixen en un moment donat. I, mantenen, aquest seria el cas. No obstant això, els consultats no tenen dubte que si haguessin sonat les alarmes de moviment o perimetrals del pati on va sortir l’intern per gaudir del temps d’esbarjo que el reglament penitenciari estableix el reclús no hauria passat del teulat perquè se l’hauria frenat abans.\nAparentment, la connexió dels sensors de moviment va associada al mòdul de menors, i si no hi ha menors ingressats, com era el cas, els senyals acústics no funcionen\nL’administració, el ministeri, ha reiterat en diferents ocasions que ni el departament ara encapçalat per Josep Maria Rossell ni la direcció d’Institucions Penitenciàries no tenien cap queixa relativament recent sobre els perills que representava el pati des del qual va fugir el problemàtic pres, que pràcticament des que va ingressar havia tensat l’ambient en el mòdul de preventius. Tant pel seu comportament com per les diferents malalties infeccioses (hepatitis, VIH, tuberculosi…) que pateix. Sí que fa uns anys els funcionaris del centre van posar de relleu que el pati en qüestió presentava punts sensibles. Llocs que podien convertir-se en punts de fuga.\nPer aquest motiu, fonts del ministeri asseguren que deu fer un lustre aproximadament, que es van col·locar al lloc tot un seguit de sensors connectats a les alarmes corresponents perquè les fessin sonar si detectaven moviments anòmals, no previstos ni autoritzats. Les fonts consultades han assegurat que aquells sensors no estaven connectats dimarts de la setmana passada i, per tant, no van activar l’alarma com hauria d’haver estat. Suposadament, unes obres de condicionament del mòdul de dones, que fa mesos o més hi tot que es van realitzar, van modificar el funcionament de les alarmes.\nL’estudi d’investigació que s’està realitzant hauria de determinar perquè es va alterar el sistema, qui va ser el responsable del seu funcionament i com es va aplicar el dia en concret de la fugida sabent que al mòdul de semillibertat hi havia un únic pres ingressat temporalment de manera permanent. Segons els primers indicis, la connexió dels sensors va associada al mòdul de menors. I si no hi ha menors ingressats, com era el cas de dimarts passat i encara ara, l’alarma està desconnectada i això afecta els perimetrals dels mòduls superiors, entre els quals el que ocupava el pres fugitiu.


Macron remata la seva carrera triomfal\nL'alta abstenció matisa la victòria del nou líder francès\nDiumenge, 18/06/2017 | Actualitzada 19/06/2017 - 14:02\nNo ho tenien difícil i els sondejos aquesta vegada l’han encertat. Emmanuel Macron, amb un partit nou fet a la seva imatge i semblança (La República en Marxa) ha obtingut la majoria absoluta a la segona volta de les legislatives franceses i ha culminat en un temps rècord la demolició del tradicional sistema de partits de la Cinquena República. Amb una estimació d’entre 355 i 425 dels 577 escons de l’Assemblea Nacional, el que va ser ministre d’Economia d’Hollande tindrà les mans lliures per gestionar el seu programa polític de caràcter liberal que haurà d’aplicar a temes tan sensibles com la reforma laboral, la corrupció o la plaga del terrorisme.\nLa seva victòria ha sigut incontestable i ha deixat a la cuneta els seus rivals. Per la dreta, Els Republicans s’alcen com a segona força de l’hemicicle (baixen de 192 a 126 diputats), mentre que el Partit Socialista accentua la seva caiguda des del mateix centre del poder als inferns de la marginalitat parlamentària (de 270 escons a 46). El seu primer secretari ja ha anunciat la dimissió. Per l’esquerra, Jean-Luc Mélenchon aconsegueix grup parlamentari sense la crossa comunista. I l’ultra Marine Le Pen ni tan sols tindrà representació orgànica. Però hi ha matisos a la victòria del macronisme triomfant. Un d’ells és l’alta abstenció d’una ciutadania fatigada: el 56% ha decidit no votar. Macron té el seu corró a punt, les expectatives que genera són molt altes, tant com ho seria el preu a pagar si no les compleix.\nTemes: Emmanuel Macron Eleccions França Partit Socialista de França Els Republicans Front Nacional Editorials El Periódico França


El bloc de les Pinediques: Projecte de l'Univers 4t\nAquest trimestre els i les alumnes de 4t han realitzat un projecte sobre l'univers.\nEntre tots hem anat comentant a classe tot el que coneixíem sobre l'univers i ho hem compartit. A partir d'aquí ens van sorgir molts dubtes sobre diferents temes relacionats amb l'espai, els astres... els mateixos alumnes els han anat resolent a través de la cerca d'informació i del treball en grup. Després de buscar la informació han elaborat un powerpoint i han fet una presentació als seus companys. Aquí en podeu veure el resultat, esperem que us agradi!\nTemes cicle mitjà, projectes, Vídeos